* **Βουδαπέστη – Παραδουνάβια χωριά 5 μέρες. 24-28/12. Αεροπορικώς / Οδικώς.**

**1η Μέρα | Θεσσαλονίκη – Βουδαπέστη – Ξενάγηση πόλης - Χριστουγεννιάτικο δείπνο.**

Συγκέντρωση στο αεροδρόμιο και απευθείας πτήση για τη Βουδαπέστη. Άφιξη και ξεκινάμε την ξενάγηση μας στην πόλη που χωρίζεται από το Δούναβη, στη Βούδα και την Πέστη. Θα δούμε τη γέφυρα των Λεόντων, το πανέμορφο νησάκι της Mαργαρίτας, τη μεγαλοπρεπή πλατεία των Ηρώων, τα αυτοκρατορικά ανάκτορα, τον Πύργο των Ψαράδων, την Εκκλησία του Mατίας στη Bούδα και την περιοχή των Παλατιών στην Πέστη. Θα τελειώσουμε την ξενάγηση με επίσκεψη στο λόφο του Γκέλερτ, όπου θα θαυμάσουμε το άγαλμα της Nίκης, αφιερωμένο στους ήρωες του B Παγκόσμιού πόλεμου. Ελεύθερος χρόνος και έπειτα τακτοποίηση στο ξενοδοχείο μας. Το βράδυ σας προτείνουμε Χριστουγεννιάτικο δείπνο με τα φημισμένα τσιγγάνικα βιολιά.

**2η Μέρα | Βουδαπέστη – Παραδουνάβια χωριά.**

Πρωινό και άμεση αναχώρηση για το Szentendre (Άγιος Ανδρέας), ένα παραδοσιακό χωριό της Ουγγαρίας. Θα επισκεφτούμε το μουσείο κεραμικής τέχνης της γλύπτριας Μαργκίτ Κόβατς και την ορθόδοξη εκκλησία του 1752. Περιπλανηθείτε στο χωριό των Καλλιτεχνών και των Καλών Τεχνών, όπως χαρακτηριστικά αποκαλείται ο Άγιος Ανδρέας, όπου μπορείτε να αγοράσετε κρύσταλλα, πορσελάνες και πολλά αναμνηστικά δώρα. Συνεχίζουμε για το επόμενο χωρίο πάνω στον Δούναβη το Visegrad. Θα θαυμάσουμε τα δύο τεράστια κάστρα, χτισμένα από τον Βασιλιά Μπέλα Δ’ για την προστασία της περιοχής από τους Μογγόλους. Τέλος θα σταματήσουμε στο χωριό Esztergom, όπου θα δούμε τα πολυάριθμα αξιοθέατα, ανάμεσα στα οποία είναι: η Βασιλική, το Κάστρο και ο Καθεδρικός Ναός του Ezstergom, και η υπέροχη θέα του Δούναβη από το κάστρο, ιδανική για φωτογραφίες. Επιστροφή στην Βουδαπέστη και ξεκούραση στο ξενοδοχείο μας. Το βράδυ σας προτείνουμε βραδινή περιήγηση στη Βουδαπέστη με τα φωταγωγημένα κτήρια της και σε συνδυασμό με την (προαιρετική) κρουαζιέρα στο Δούναβη θα έχουμε εκπληκτικές εικόνες και αναμνήσεις . Επιστροφή στο ξενοδοχείο μας.

**3ΗΜέρα | Βουδαπέστη – Προαιρετική ημερήσια εκδρομή στη Βιέννη – Ξενάγηση πόλης.**

Πρωινό και στη συνέχεια ξεκινάμε για την πρωτεύουσά της Αυστρίας την Βιέννη . Άφιξη και ξεκινάμε την ξενάγηση μας στην πανέμορφη Βιέννη , κατά τη διάρκεια της οποίας θα δούμε τον Πύργο του Δούναβη (ένα από τα σύμβολα της πόλης), το κτίριο του Συλλόγου Φίλων της Μουσικής, όπου λαμβάνει χώρα η διάσημη πρωτοχρονιάτικη συναυλία, την περίφημη λεωφόρο Pινγκ, όπου θα θαυμάσουμε διάσημα έργα αρχιτεκτονικής, όπως το πρώην Υπουργείο Πολέμου, το Μουσείο Εφαρμοσμένων Τεχνών, το Δημοτικό Πάρκο, την περίφημη κρατική Όπερα της Βιέννης, τα δίδυμα Μουσεία, τα χειμερινά ανάκτορα του Χόφμπουργκ (Hofburg), την πύλη του Φραγκίσκου Ιωσήφ, το νεοκλασικό Κοινοβούλιο με την πλούσια διακοσμημένη πρόσοψη και το άγαλμα της θεάς Αθηνάς , το νεογοτθικού ρυθμού Δημαρχείο, το παλατινό Θέατρο, το Πανεπιστήμιο και την διάσημη κεντρική αγορά Νάσμαρκτ. Τέλος θα καταλήξουμε στον γοτθικού ρυθμού Καθεδρικό ναό του Αγίου Στεφάνου, στο ιστορικό κέντρο της πόλης για να ξεκινήσουμε την περιπατητική μας ξενάγηση. Ξεκινάμε από τον Καθεδρικό Ναό του Αγίου Στεφάνου, στο κέντρο της πόλης. Είναι ένα από τα δημοφιλέστερα αξιοθέατα της Βιέννης και ένα από τα σημαντικότερα αριστουργήματα του ευρωπαϊκού γοτθικού ρυθμού. Η κατασκευή της πρώτης εκκλησίας χρονολογείται από το 1147. Για πολύ καιρό το Stefandom ήταν το ψηλότερο κτίριο στην Ευρώπη - 137 μέτρα. Στη συνέχεια θα επισκεφτούμε τη Στήλη της Πανούκλας που είναι ένα μνημειώδες μπαρόκ γλυπτό που χτίστηκε στα τέλη του 17ου αιώνα από μάρμαρο. Είναι ενδιαφέρον ότι η στήλη είναι αφιερωμένη στην Αγία Τριάδα και όχι στην Παναγία. Θα συνεχίσουμε στο πεζόδρομο με τα εντυπωσιακά καφέ και τα επώνυμα καταστήματα μόδας για να καταλήξουμε στο ανάκτορο Hofburg που είναι ένα από τα σύμβολα του αυτοκρατορικού παρελθόντος της Βιέννης. Αποτελεί ένα τεράστιο πολυτελές παλάτι, που ήταν η χειμερινή κατοικία των Αψβούργων. Στο Μεσαίωνα υπήρχε κάστρο, από το οποίο σώζεται ένα μικρό παρεκκλήσι. Το Hofburg επεκτάθηκε σε μια υπέροχη κατοικία όταν η Βιέννη έγινε η πρωτεύουσα της Αυστροουγγαρίας. Επί του παρόντος, μπορείτε να βρείτε σχεδόν οποιοδήποτε αρχιτεκτονικό στυλ εδώ - από γοτθικό έως αρτ νουβό. Στις αίθουσές του υπάρχει μια εθνική βιβλιοθήκη, ένα θησαυροφυλάκιο, ένα μουσείο μουσικών οργάνων, όπλων και εθνογραφίας και η περίφημη «ισπανική σχολή ιππασίας». Στη συνέχεια Θα επισκεφτούμε επίσης το ρολόι άγκυρας (άγκυρα) που βρίσκεται στην παλαιότερη πλατεία της Βιέννης τη "Hoher Markt" και αντιπροσωπεύει το στυλ Art Nouveau. Ανάμεσά τους ο μεσαιωνικός στιχουργός Walther von der Vogelweid, η αυτοκράτειρα Μαρία Θηρεσία και ο πρίγκιπας Ευγένιος της Σαβοΐας. Κάθε μέρα ακριβώς το μεσημέρι το ρολόι «χτυπά» με μια μικρή παράσταση με την συνοδεία μουσικών διαφορετικών εποχών. Εντυπωσιακή είναι και η τεράστια πλατεία του παλατιού - Heldenplatz (Πλατεία Ηρώων). Τα έφιππα αγάλματα του Αρχιδούκα Καρόλου, που κέρδισε τη μάχη του Άσπερν ενάντια στα στρατεύματα του Ναπολέοντα (1809) και του πρίγκιπα Ευγένιου της Σαβοΐας, που νίκησε τους Τούρκους, μαρτυρούν το ένδοξο παρελθόν της Αυστρίας. Η Πλατεία Ηρώων δεν είναι απλώς μια τεράστια πλατεία στο κέντρο της αυστριακής πρωτεύουσας, είναι ένα από τα σύμβολα μιας ένδοξης ιστορίας. Στη συνέχεια θα περάσουμε από την Εβραϊκή συνοικία με κυριότερα αξιοθέατα, το Εβραϊκό Μουσείο, το Ναός της Πόλης, το Μουσείο της Οικίας Misrachi, τη Σκάλα Theodor Herzl και την Εκκλησία Karmeliter. Τέλος Θα επισκεφτούμε τη παλιά ελληνική συνοικία στο κέντρο της πόλης με τον ναό του Αγίου Γεωργίου, της Αγίας Τριάδας και τα όμορφα εστιατόρια της περιοχής για καλό φαγητό, εκεί όπου σύχναζαν οι Έλληνες έμποροι τον 19ο αιώνα. Στον ελεύθερο χρόνο που ακολουθεί σας προτείνουμε να επισκεφτείτε κάποιο από τα ιστορικά καφέ όπως το café Central ή να απολαύσετε μια βόλτα με τις εντυπωσιακές άμαξες με τα άλογα που σας περιμένουν δίπλα στον Καθεδρικό του Αγίου Στεφάνου. Επιστροφή στο ξενοδοχείο μας.

**4ηΜέρα | Βουδαπέστη – Προαιρετική ημερήσια εκδρομή στη Μπρατισλάβα.**

Πρωινό και στη συνέχεια θα αναχωρήσουμε για την πόλη της Μπρατισλάβας. Άφιξη στην γραφική πρωτεύουσα της Σλοβακίας. Μια βόλτα στα στενά πεζοδρομημένα δρομάκια με τα παστέλ κτήρια του 18ου αι. κάτω από το άγρυπνο «βλέμμα» του κάστρου, θα σε ταξιδέψει πίσω στους μεσαιωνικούς χρόνους . Η περιπλάνηση στην Παλαιά Πόλη θα ξεκινήσει από τις οδούς Michalska Venturska, με τις αμέτρητες καφετέριες και τα εξαιρετικά μπαρόκ κτήρια. Στη συνέχεια και αφού περιπλανηθούμε σε όλα τα στενά του κέντρου, σειρά έχει η Πύλη του Αγίου Μιχαήλ (Michalska Brana), η μοναδική από τις τέσσερις πύλες της μεσαιωνικής πόλης που διασώζεται έως σήμερα και αποτελεί ορόσημο της Μπρατισλάβας. Κάτω από την πύλη θα δούμε το «Σημείο Μηδέν», απ’ όπου μετριούνται οι χιλιομετρικές αποστάσεις με τις άλλες πρωτεύουσες του κόσμου. Εξαιρετικά και ιδιόμορφα είναι τα μπρούτζινα αγάλματα που ξεπετάγονται στις πιο παράξενες τοποθεσίες της πόλης. Ελεύθερος χρόνος . Αργά το βράδυ επιστροφή στη Βουδαπέστη.

**5η Μέρα | Βουδαπέστη – Θεσσαλονίκη.**

Πρωινό και στη συνέχεια θα αναχωρήσουμε για την Θεσσαλονίκη.

|  |  |  |  |  |  |  |
| --- | --- | --- | --- | --- | --- | --- |
| **Βουδαπέστη - Παραδουνάβια χωριά 5 μέρες** | | | | **Αναχώρηση: 24/12 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Expo Congress | 3\* | Πρωινό | Early booking τιμή: 245€ (πρώτες 20 θέσεις) Κανονική τιμή: 255€ | 219€ | 105€ | Πτήση με Wizz Air: 24/12: Θεσσαλονίκη - Βουδαπέστη: 09:20 - 10:00 |
| Hotel | 3\* | Πρωινό | Early booking τιμή: 249€ (πρώτες 20 θέσεις) Κανονική τιμή: 269€ | 229€ | 120€ |
|
|
|
|
|
| Ibis Budapest City | 4\* | Πρωινό | Early booking τιμή: 269€ (πρώτες 20 θέσεις) Κανονική τιμή: 289€ | 185€ | 140€ |
| Grand Hungaria | 4\* | Πρωινό | Early booking τιμή: 279€ (πρώτες 20 θέσεις) Κανονική τιμή: 289€ | 205€ | 170€ |
| **Στη τιμή περιλαμβάνονται: Τ**α αεροπορικά εισιτήρια με Wizz Air με αποσκευή 10Kg. με ροδάκια (40x30x20 εκ.) για κάθε άτομο. Τέσσερεις (4) διανυκτερεύσεις στο ξενοδοχείο που αναγράφεται στον τιμοκατάλογο μας. Πρωινό καθημερινά. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος συνοδός- αρχηγός σε όλη τη διάρκεια της εκδρομής. Ασφάλεια Αστικής Ευθύνης.  **Δεν περιλαμβάνονται:** Φόροι αεροδρομίων, επίναυλοι καυσίμων και ΦΠΑ:85€. Προαιρετική εκδρομή στη Βιέννη: 30€ ανά άτομο. Προαιρετική εκδρομή στη Μπρατισλάβα: 30€ ανά άτομο. Προαιρετική κρουαζιέρα στον Δούναβη: 15€ ανά άτομο. Ότι αναφέρεται ως προαιρετικό ή προτεινόμενο στο αναλυτικό πρόγραμμα. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. | | | | | | |
|